Vyhodnotenie pripomienkového konania

Vyhodnotenie pripomienkového konania k predkladanému materiálu sa na základe pokynu p. ministra životného prostredia SR uskutočnilo formou zasadnutia Technického štábu Ústrednej povodňovej komisie SR (TŠ ÚPK) dňa 11. mája 2006 na sekcii vôd MŽP SR. Zasadnutia sa zúčastnili členovia TŠ ÚPK, ktorými sú zástupcovia všetkých rezortov a prizvaní zástupcovia všetkých Krajských úradov životného prostredia a Vyšších územných celkov. Navyše boli prizvaní odborníci pre riešenie kalamitnej situácie výskytu komárov po povodniach. Prítomní sú uvedení v prezenčnej listine zo zasadnutia TŠ ÚPK.   

Zástupcovia jednotlivých rezortov predniesli svoje pripomienky k predloženej Správe o priebehu a následkoch povodní v Slovenskej republike za obdobie október 2005 – apríl 2006.

Ministerstvo financií SR:
-	požiadalo o prepracovanie návrhu uznesenia vlády SR s tým, že je potrebné vypracovať prehľadnú tabuľku potreby úhrady nákladov a škôd, spôsobených povodňami, ktorá by plne korešpondovala s prepracovaným návrhom uznesenia vlády SR 

-	pripomienka bola v plnej miere akceptovaná a zapracovaná do návrhu materiálu

Ministerstvo pôdohospodárstva SR:
-	požiadalo o doplnenie návrhu uznesenia o úhradu škôd, spôsobených na poľnohospodárskej pôde a lesných vodných tokoch vo výške 50 % z nahlásenej celkovej škody 304 mil. Sk

-	požiadavka bola akceptovaná a zapracovaná do návrhu uznesenia vlády

Ministerstvo práce, sociálnych vecí a rodiny SR:
-	požiadalo o upresnenie nahlásenej výšky škôd na zariadeniach zdravotnej a sociálnej starostlivosti v materiáli na sumu 620 tis.Sk

-	požiadavka bola akceptovaná a zapracovaná do materiálu

Ministerstvo vnútra SR:
-	požiadalo o prepracovanie návrhu uznesenia vlády v tom zmysle, aby presun pridelených finančných prostriedkov pre jednotlivé VÚC bol zabezpečený priamo prostredníctvom Ministerstva financií SR a prostredníctvom MV SR
-	požiadalo o doplnenie textovej časti Správy o priebehu a následkoch povodní a o vykonaných opatreniach na ochranu pred povodňami za obdobie január-apríl 2006 v zmysle predložených podkladov

-	požiadavka bola akceptovaná, návrh uznesenia bol v zmysle požiadavky upravený
-	textová časť Správy bola doplnená o podklady, predložené Ministerstvom vnútra SR

Ministerstvo dopravy, pôšt a telekomunikácií SR:
-	požiadalo o doplnenie do návrhu uznesenia vlády úhradu 50 % škôd, spôsobených na prístavoch a zariadeniach pre plavbu Štátnej plavebnej správy, š.p. zo sumy 3,370 mil. Sk 
-	požiadavka bola akceptovaná a zapracovaná do návrhu uznesenia vlády 

Ostatné rezorty a členovia TŠ ÚPK nemali k predloženému materiálu zásadné pripomienky, ani pripomienky obyčajného charakteru.